Marko Mitrovic fik scoret sit første mål i SønderjyskE-trøjen mod FC Midtjylland, men skuffelsen over nederlaget overskygger angriberens glæde.

Den svenske angriber Marko Mitrovic har haft svært ved at få gang i målscoringen for SønderjyskE siden vinterens skifte fra Randers FC, hvor han heller ikke formåede at komme på tavlen.

Men efter i sin 16. optræden i Superligaen lykkedes det endeligt for den 24-årige angriber, da han reducerede til slutresultatet 3-1 på udebane mod FC Midtjylland.

Skuffelsen over nederlaget overskygger dog glæden over målet.

- Det var ikke rigtigt en lettelse. Jeg ved godt, at jeg kan score mål. Det var selvfølgelig godt at score, men det betyder ikke så meget for mig. Når vi ikke vinder kampene, så betyder målene ikke noget for mig, siger Mitrovic til bold.dk.

Sønderjyderne hang generelt med hovedet efter en FCM-domineret kamp.

- Det er meget skuffende for os. Vi ved, vi kan gøre det bedre. Vi missede en masse chancer. Havde vi scoret tidligere, var det blevet en anden kamp. Men der er ingen underskyldninger. Vi må fortsætte vores arbejde og finde tilbage til vores spil i næste kamp, siger Mitrovic.

SønderjyskE har fredag besøg af FC Nordsjælland.

mikael@bold.dk